 Proza - : - Pacala (6) de Nick Sava : - Pacala (6) de Nick Sava"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 &#65517; Premiile pentru poezie Nora iuga &#65517; MatAdor Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Suplimentul... (Proza) > inceputul... (Proza) > Povestea... (Proza) > ’Telectual... (Eseu) > Aparitia... (Proza) > La mijloc de... (Eseu) > A te realiza... (Proza) > Pacala... (Proza) > Discutie... (Proza) > Unirea la... (Eseu) > Pacala... (Proza) > Pacala... (Proza) > Pacala... (Proza) > Pacala (9)... (Proza) > Pacala (8)... (Proza) > Pacala (7)... (Proza) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 97783 index.html' > Vizionari: 1780 > Pacala (6) proza [ ] in care Pacala primeste rasplata - - - - - - - - - - - - - - - - - - - - - - - - - de Nick Sava [sanis ] 2004-12-12 | | Cap. 6 in care Pacala primeste rasplata Dormi asa Pacala ce dormi, dar nu prea mult. Se pare ca nu era sa aiba parte de o noapte linistita. - Scoala, frate-miu, auzi glasul soptit al fratelui mai mare. Ghiontii veneau tot de la el, probabil, sau poate de la amandoi fratii. - Ce-i, bai, ce ma sculati? Ata este a mea... - Taci! ii puse fratele palma batatorita si cam nespalata pe gura. Las-o nevoilor de ata! intelese Pacala ca ceva nu-i a buna. in jurul copacului era harmalaie, dar nu de la lupi. Glasuri omenesti luasera locul maraielilor lupesti. - Unde-s lupii? - Ce lupi? De lupi iti pasa tie? Au fugit cand au venit astia... - Potera? - Da’ de unde?! Talhari de codru! Asa si era. Pasamite, luminisul cu pricina era locul de intalnire a unor talhari, vreo cinci. Venisera, peste noapte, cu sacii in spinare, si acum, fara grija, aprinsesera un foc sub bolta creata de copacul urias. in timp ce mielul pus in protap incepuse sa se rumeneasca, talharii se apucara sa scoata de prin saci lucruri de furat: giuvaericale, carti legate in argint si aur, potire, icoane aurite, covorase scumpe, sfesnice... Se pare ca pradasera vreo manastire mai bogata, sau poate vreun convoi de prelati. Aveau si un sac plin cu tamaie, adusa tocmai de la Sfantul Mormant, pe care il aruncara intr-o latura, scarbiti. - V-am chemat aici pentru ca vechiul loc ne-a fost pradat, vorbi rastit capetenia. Ce oameni, ce vremuri...!?! E plina tara de talhari, care mai de care niste pungasi cu totii! O oala cu bani de aur, am jefuit trei ani sa-i strangem... Daca-i prind, in par ii pun, ca tepes Voda! Cei trei din pom isi inghitira limba, uitandu-se unul la celalalt cu spaima. Talharii incepura sa-si socoteasca prada: care sa fie ascunsa, care sa fie vanduta prin targuri la negustori care nu pun prea multe intrebari, care sa fie data pesches pe la ispravnici, sa mai inchida ochii... intre timp, rasucind din cand in cand protapul, isi povesteau intamplarile sangeroase, de-i umplura de groaza pe bietii ascultatori din copac. De parca nu ar fi fost ingroziti destul... Mielul gras din protap, batal de trei luni ingrasat anume pentru sfintii parinti, incepuse sa se rumeneasca. Grasimea cadea sfaraind pe jar, facand sa se inalte prin frunzisul des al stejarului un fum negru, gros si mirositor. Acum, fumul ca fumul, dar mirosul de miel prajit! Celor trei frati li se umplura gurile de apa... iar cei doi mai mari se aplecara sa prinda mai bine mireasma in narile deschise ca niste palnii. Pana cand usa se pravali pe-o parte. Fratii cei mari se agatara fiecare de cate-o craca, dar Pacala abia avu timp sa prinda usa. - Bre, ajutati-ma la usa, ca nu o mai pot tine! gafai Pacala abia tinandu-se. Fumul il orbea cu totul si il apucase si tusea. Dar fratii, orbiti ca si el, innebuniti de pofta si foame, atarnati de craci ca vai de lume, nu aveau timp de Pacala... - Ba,’i dau drumu’! Sa stiti ca-i dau drumu’! i-am dat drumu’! Cu zgomot de crengi rupte, cazu usa din pom si, buf! in foc, intre talhari. Zbura protapul cat colo, sarira taciunii aprinsi care-ncotro... O zbughira talharii fara sa se mai uite inapoi, incredintati fiind ca daduse potera peste ei. Coborara fratii din copac. Dupa ce infulecara din mielul nu tocmai prajit, arzandu-si degetele si gura, se uitara la lucrurile din jur. Cei mari se apucara sa aleaga una alta, ce crezura ei ca e mai de pret, si fura gata de drum. Le era teama ca se vor intoarce talharii... - Bai Pacala, zise cel mare, eu zic ca ce-i prea mult, nici lui Dumnezeu nu-i place. Ni s-a acrit de fratia noastra ca de mere padurete. Pana aici a fost sa fie. Tu o iei intr-o parte, noi o luam intr-alta, si sa ne mai vedem sanatosi la Pastele cailor, de-o da Domnul sa ne mai intalnim. - Cum vreti voi, fratilor, zise Pacala intristat. Da’ eu nu cred ca faceti bine. Mai bine ne ajutam asa, in trei, printre straini... - Numai nazdravanii faci. Ne-am pierdut casa, o sa ne pierdem si capul daca mai stam cu tine. Ne-a ajuns cutitul la os! Noi plecam pe drumul asta - arata el spre o carare mai batuta, care spera ca-i va scoate in lume mai curand - tu nu ai decat sa stai aici, daca vrei, sau sa pleci in lumea ta. Numai dupa noi sa nu te tii! ii privi Pacala cu tristete cum dispar sub poale de codru, cu saci grei in spinare. in felul lui, tinea la ei. Erau ei mai inceti la minte, dar tot era mai bine sa nu fi singur... Oftand, incepu sa caute si el printre saci. Dadu peste tamaie. - ia sa aduc o rugaciune lui Dumnezeu, isi zise el. Sa-mi pazeasca fratii, ca cine stie dracie mai fac in neghiobia lor! Zis si facut! Dar cum tot nu avea de gand sa umble cu sacul cu tamaie in spinare, turna peste jar toata tamaia. Un fum negru si mirositor se ridica spre cer. si se ridica, si se ridica, pana ajunse in Rai. Umplu Raiul cu mirozna, ca niciodata. Trase Dumnezeu mirosul pe nari si se bucura. il chema la el pe Sanpetru. - Petre, ce zici tu de mireasma? - Pai, ce sa zic, Doamne?! Ma bucur si eu. Ca popii pun cate-o farama de tamaie in cadelnita, abia se ridica niscai fum... - ia da tu fuga, Petre, pana jos la Pacala, si multumeste-i! Da-i si un dar, pe masura. ia cu tine "cimpoiul din tantar", ti-o prinde bine... Se trezi Pacala deodata in fata cu un batran inca verde, inalt si vanjos, cu barba alba si stufoasa. stiu el ca nu-i lucru pamantesc. - Mirosul jertfei tale a ajuns la Dumnezeu, fiule. Multa bucurie ne-ai facut! Ce rasplata ceri? - Rasplata? Ce rasplata?! Doar nu am facut jertfa cu gandul la rasplata... Sanatos sa fiu si cu noroc, ca in rest... si mintea de mi-o dadu al Sfant sa nu ma lase... - Pacala, eu iti vad inima si mintea si stiu ca nu este urma de gand necurat in ele. Dar rasplata tot trebuie sa primesti, caci fiecarui om ii este dat sa fie rasplatit dupa faptele sale, bune sau rele. - Pai, sa gaseasca fratii mei intelegere si ajutor de la Cer... - Nu, Pacala, iti spusei ca fiecaruia ii este dat dupa fapta si credinta. Ei vor raspunde pentru faptele lor, tu pentru ale tale. Vrei avere? - Avere? Nuuuu... dadu Pacala din cap. Avea chimirul plin, niciodata nu fusese asa bogat. Avusese si mai mult, dar ramasese in urma, ducandu-se pe apa Sambetei... Ce-i trebuia avere? - Poate vrei putere? iti dau o imparatie... - Nuuuu... se impotrivi din nou Pacala. Nu putuse sa tina in frau doi frati, dar-mi-te-o tara... Pacala-imparat. Suna ca naiba! O sa rada si curcile de mine. - Atunci, ce sa-ti dau? Chiar numai viata fara de moarte nu-ti pot da, dar nici nu ti-ai dori asa ceva... - Aici te cred, rase Pacala. Sa vad cum se duc toti cei dragi, sa raman numai eu ca prepeleacul din gard... Nu stia el ca Domnul chiar asta-i menise, sa ramana in memoria romanilor vesnic tanar si nemuritor! - Atunci, zii ce-ti doresti tu mai mult si mai mult. - Daca ma gandesc bine, dintotdeauna mi-am dorit un cimpoi ca a lui nenea ichim. Fluierase mi-am facut singur inca de copil, ca tot romanul, dar de cimpoi nu am avut parte. Cand aud oamenii cimpoiul lui ichim, uita de toate cele si se apuca in joc. Parca ciubotele le joaca singure, iar camasa le salta pe spinare... Asa ceva mi-as dori... Vazu Sampetru ca Dumnezeu citise bine inima flacaului. Asa ca scoase din maneca cimpoiul din tantar, mic cat o palma - dar altfel intocmit taman ca un cimpoi. - iata, Pacala, darul Domnului. Un cimpoi dupa vrerea ta, mai ceva ca cimpoiul lui ichim. Cand il vei duce la gura, nimic, nici fiinta omeneasca, nici animal, nici pasare, ba nici planta, nu o sa se poata opri din joc, cat timp vei canta... Pacala, bucuros nevoie mare! Lua cimpoiul din mana sfantului si, pana sa apuce sa-i multumeasca, il si duse la buze. Sampetru nici nu incerca sa-l opreasca, ci se facu nevazut intr-o clipita. Cand se infatisa Domnului, picioarele i se miscau inca singure, ca la hora... - iti indeplinii porunca, Doamne! Dar crezi ca e bine ca am dat asa scula pe mana impielitatului? - Voia mea se face pe cai minunate, Petre. Sa vedem, dar, cum va folosi Pacala darul Nostru... | index 'pageview'); 